Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно мобилизирането на средства от фонд „Солидарност“ на Европейския съюз /* COM/2014/0648 final */





ОБЯСНИТЕЛЕН МЕМОРАНДУМ В Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 – 2020[1], и по-специално в член 10 от него, се предвижда възможността за мобилизиране на средства от фонд „Солидарност“ на Европейския съюз в рамките на годишен таван от 500 млн. EUR (по цени от 2011 г.) над съответните функции от финансовата рамка. Условията за допустимост за финансиране от фонда са изложени подробно в Регламент (ЕО) № 2012/2002 на Съвета за създаване на фонд „Солидарност“ на Европейския съюз, изменен с Регламент (ЕС) № 661/2014 на Европейския парламент и на Съвета от 15 май 2014 г.[2] Въз основа на заявленията, подадени от Сърбия, Хърватия и България, и на приблизителната оценка на общия размер на причинените щети изчислението на помощта от фонда е, както следва: Бедствие || Преки щети (млн. EUR) || Праг за голямо бедствие (млн. EUR) || Общо разходи за допустимите действия (млн. EUR) || 2,5% от преките щети до прага (EUR) || 6% от преките щети над прага (EUR) || Прилагане на горна граница || Общ размер на предложената помощ (EUR) Сърбия || 1 105,622 || 174,649 || 381,967 || 4 366 225 || 55 858 380 || Не || 60 224 605 Хърватия || 297,629 || 254,229 || 108,799 || 6 355 725 || 2 604 000 || Не || 8 959 725 България || 311,328 || 232,502 || 285,440 || 5 812 550 || 4 729 560 || Не || 10 542 110 ОБЩО || || 79 726 440 Като отчита констатираното при прегледа на заявленията[3] и максималния възможен размер на безвъзмездните средства от фонда, както и възможностите за преразпределяне на бюджетни кредити, Комисията предлага да се мобилизират средства от фонд „Солидарност“ на Европейския съюз в размер на общо 79 726 440 EUR. За да бъдат записани в бюджета за 2014 г. конкретните бюджетни кредити за поети задължения и за плащания, Комисията ще представи проект на коригиращ бюджет (ПКБ). При липса на съгласие ще бъде започната тристранна процедура в съответствие с точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление[4]. Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно мобилизирането на средства от фонд „Солидарност“ на Европейския съюз ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Договора за функционирането на Европейския съюз, като взеха предвид Регламент (ЕО) № 2012/2002 от 11 ноември 2002 г. за създаване на фонд „Солидарност“ на Европейския съюз, изменен с Регламент (ЕС) № 661/2014 на Европейския парламент и на Съвета от 15 май 2014 г.[5], и по-специално член 4, параграф 3 от него, като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление[6], и по-специално точка 11 от него, като взеха предвид предложението на Комисията[7], като имат предвид, че: (1) Европейският съюз създаде фонд „Солидарност“ на Европейския съюз (наричан по-нататък фондът) в израз на солидарност с населението на регионите, засегнати от бедствия. (2) В член 10 от Регламент (ЕС, Евратом) № 1311/2013 е предвидена възможността за мобилизиране на средства от фонда в рамките на годишен таван от 500 млн. EUR (по цени от 2011 г.). (3) Разпоредбите, съгласно които могат да бъдат мобилизирани средства от фонда, се съдържат в Регламент (ЕО) № 2012/2002. (4) Сърбия подаде заявление за мобилизиране на средства от фонда във връзка с наводнения. (5) Хърватия подаде заявление за мобилизиране на средства от фонда във връзка с наводнения. (6) България подаде заявление за мобилизиране на средства от фонда във връзка с наводнения, ПРИЕХА НАСТОЯЩОТО РЕШЕНИЕ: Член 1 За общия бюджет на Европейския съюз за финансовата 2014 година фонд „Солидарност“ на Европейския съюз се мобилизира за осигуряване на сумата от 79 726 440 EUR под формата на бюджетни кредити за поети задължения и за плащания. Член 2 Настоящото решение се публикува в Официален вестник на Европейския съюз. Съставено в Брюксел на […] година. За Европейския парламент За Съвета Председател Председател [1] ОВ L 347, 20.12.2013 г., стр. 884. [2] ОВ L 311, 14.11.2002 г., стр. 3 и ОВ L 189, 27.6.2014 г., стр. 143. [3] C(2014) 7380. [4] ОВ C 373, 20.12.2013 г., стр. 1. [5] ОВ L 311, 14.11.2002 г., стр. 3 и ОВ L 189, 27.6.2014 г., стр. 143. [6] ОВ C 373, 20.12.2013 г., стр. 1. [7] ОВ C […], […] г., стр. […].